**Алғысөз**

«Қазақстан Республикасының кеден саясатын құқықтық реттеу» пәнін оқытудың мақсаты кеден заңдарының толықтай ішкі құрылымдарына сәйкес кеден құқығының негізгі институттарын оқып-игеру: кеден органдары қызметтерінің мақсаттарын, міндеттерін, құқықтық нысандары мен тәсілдерін, сондай-ақ кеден шекарасы арқылы тауарлар мен көлік құралдарын өткізу тәртіптерін, кедендік төлемдер алу, жүктерді декларациялау мен рәсімдеу, кедендік және валюталық бақылау және басқа да кедендік операциялар, кеден заңдарын бұзғандық үшін құқықтық жауапкершілікке тартуға байланысты туындаған қатынастар, сондай-ақ кеден органдары әрекеттеріне шағымдану негіздері мен тәртіптері және т.б.

Бүгінде Қазақстан Республикасы, Беларусь Республикасы және Ресей Федерациясы Еуразиялық экономикалық қоғамдастық шеңберінде Кеден одағын құрып отыр. Осы аумақта өндірілген және біртұтас аумақта еркін айналымда болатын үшінші елдерде өндірілген тауарлардың сауда-саттық айналымына кедендік баждар мен экономикалық сипаттағы шектеулер алынып тасталады. Үш ел үшінші елдермен бірыңғай кедендік тарифті және тауарлармен сауда-саттықты реттеудің басқа да бірегей шараларын қолданатын болады. Бірыңғай кедендік тариф – бұл шешуші құжат әрі бірыңғай сауда саясатының маңызды элементі болып табылады.

Пәнді оқытудың міндеттері: Пәнді оқытудың міндеттері пәнді оқыту мақсаттарымен жүзеге асырылады және Қазақстан Республикасы кеден заңдары мен кеден органдарының құрылымын, функцияларын, өкілеттіліктерін, нормаларды құқықтық талдай алуларды білуді көздейді.

Пәнді оқу нәтижесінде студент мыналарды игеруі тиіс: Сабақ барысында белгілі қазақстандық және шетелдік заңгер ғалымдардың кеден құқығы, сыртқы экономикалық қызметті құқықтық реттеу салалары бойынша жазылған ғылыми еңбектерін, мерзімді баспасөзді қолдана білуі. Кеден құқығы, сыртқы экономикалық қызметті құқықтық реттеу салалары бойынша өткізілген ғылыми конференциялар материалдарын қолдану маңызды болып табылады.

Студент білуі тиіс: Сыртқы экономикалық қызметті тарифтік реттеудің құқықтық негіздерін. Кеден одағындағы кедендік қатынастарды тарифтік реттеудің ерекшеліктерін.

Студент игеруі тиіс: Сыртқы экономикалық қызметті тарифтік реттеудің нормативтік-құқықтық базасын. Тарифтік реттеудің тәсілдерін, кедендік салықтар мен өзге де төлемдердің түрлерін.

Аралық және қорытынды аттестациялаудың сипаттамасы: Аралық бақылау тестілік тапсырмалар, рефераттар және ауызша сұрау көмегімен жүргізіледі. Аттестацияның бұл түрі қорытынды аттестацияға дайындық тың қажетті кезеңі болып табылады.

Қорытынды аттестация жазбаша емтихан болып табылады, ол екі теориялық сұрақтан, бір тәжірибелік сұрақтан құралады.